Täna saates - ISIS jätkab Iraagis pealetungi.
Mõned kristlased kaitsevad oma peresid relvadega.
Põhja-Iraagi Kurdistanis pakuvad kogudused
kristlastest põgenikele peavarju ja lohutust.
Ameerikas kasvab evangeelsete latiino valijate mõju.
Neil võib olla tulevastel presidendivalimistel võtmeroll.
KRISTLIKU MAAILMA UUDISED
Tere! Olen Wendy Griffith. George Thomas on tööreisil.
Iraagi armee püüab ISISelt Ramadit tagasi vallutada. Küsitakse,
kas Iraagi armee suudab nii mitme kaotuse järel ISISt võita?
Kritiseeritakse ka Obama valitsuse strateegiat.
Jätkab Heather Sells.
Iraagi peaminister al-Abadi usub,
et Iraagi väed suudavad Ramadi ISISe käest vabastada.
Võin kinnitada, et vallutame selle mõne päevaga tagasi.
Üha rohkemad ametnikud ja strateegid USAs kahtlevad
Iraagi tahtes ISISe kukutamisel ja Obama pühendumuses selleks.
Iraagi väed põgenesid Ramadist, kui ISIS vallutas linna.
USA kaitseminister Ashton Carter kritiseeris seda karmilt.
Iraagi armeel polnud võitlustahet.
Neil oli rohkem mehi kui vastastel,
kuid nad põgenesid ikkagi.
Paljud analüütikud küsivad: Kellel pole tahet ISISele vastu seista,
kas Iraagi armeel või Obama valitsusel?
Üha rohkem armeestrateege Pentagonis ja mujal
kahtlevad piiratud õhurünnakute mõjus.
Üks kaitseministeeriumi terrorismivastase üksuse ametnik
küsis ajalehe väitel: "Mis strateegia? Me vaid triivime kaasa ja näitleme."
Mure kasvab ka selle suhtes, et USA ei anna kaasaegseid relvi kurdidele,
kellel on võitlustahe ja kes on võite saavutanud,
kuid keda USA kriitikute väitel piisavalt ei toeta.
Kuigi ISIS on saanud viimase ajal Iraagis ja Süürias palju võite,
ütleb Valge Maja endiselt, et ISISe-vastane tegevus mõjub.
Heather Sells, CBN News
Dr Terry Law juhib ühendust World Compassion Ministries.
Ta on toimetanud piirkonda abi juba enne Iraagi sõda.
Gary Lane küsis temalt,
kuidas valmistuvad kristlased ISISe armee saabumiseks.
Vestlesin Assüüria kristlaste pataljoni ülemaga.
Nad on Mosulist ära aetud,
ja nad on moodustanud 3000-pealise armee.
Nad tahavad kaitsta oma peresid, nagu ka Kurdistani Peshmerga väed.
Kas see on hea mõte? Kas kristlased peaksid relvastuma?
Neil pole valikut. Neid on rünnatud.
Nad ei ole ründajad. Nad on kodudest ära aetud.
Vestlesin Süüria Õigeusu Kiriku peapiiskopiga.
Ta rääkis ööst, mil ISIS tuli 2014. a juunis Mosulisse
ja kuidas nad majast majja käisid.
Küsisin, kui paljud loobusid usust. Kui ISIS kodudesse tungis,
käskisid nad valida kas Allahi või kristluse.
Küsisin, kui paljud loobusid usust.
Ta ütles: "Kuus ehk, kellel oli juba varem vaimse tervisega probleeme."
Küsisin: "Mis teistest sai?" Ta vastas: "Mõned tapeti koduuksel."
Evangeelsetena, põhimõtteliselt, sa ilmselt mõistad seda, Gary,
oleme alati pidanud katoliiklasi ja õigeusklikke teiseusulisteks
või oleme kahelnud nende usu tõelisuses.
Kui keegi seisab koduuksel ja ütleb ISISele: "Ma ei loobu usust"
ja ta tapetakse, on ta minu meelest märter ja kohtun temaga taevas.
Aga Ramadi ja sealsed kristlased? Mis sa nendest tead?
Ramadi kristlased tegutsevad põranda all,
kuna ISIS ei anna mingit liikumisruumi.
Kristlastel õnnestus minu teada esimestena lahkuda.
Ja väljapääsemises ...
Neil on raske peavarju leida, eriti kui Bagdad ei avane.
Bagdadis on kirikuid ja kogudusi.
Ramadist lahkujad loodavad ilmselt,
et Bagdadi kristlased võtavad nad vastu.
Dr Terry Law, oled seal juba kaua abitööd teinud?
Teie teenistus teeb Iraagis head tööd. Aitäh intervjuu eest!
Intervjuu oli väga valgustav.
ISIS on sundinud tuhanded elama koduta, tööta ja pereta.
Paljud põgenikud on kristlased.
Nad räägivad džihadistide armee õudustest ja brutaalsusest.
Chris Mitchell uuris, kuidas kirikud abi ja lootust pakuvad.
Järgneb tema raport Erbilist, Kurdistanist.
ISIS-e väed on pimeduse kombel alla neelanud Iraagi osasid.
Kümned tuhanded kristlased pidid kiiruga lahkuma lähiküladest,
nagu Qaraqoshist ja Bartillast.
Nad põgenesid Erbilisse vaid seljasolnud riietega.
Nad röövisid majast ja poest kõik.
Nad viisid kaasa masinad vaid seetõttu, et oleme kristlased.
Nad vihkavad eriti kristlasi. Me ei tea, miks.
Tuli lahkuda või surra.
Nad ütlesid, et tapavad igaühe, kes ei hakka moslemiks,
kõik, nii beebid, naised kui vanurid.
Meil pole midagi. Nad pommitasid kirikuid ja võtsid meie kodud.
Meil pole raha, isikutunnistusi ega passe.
See, mis toimub kristlaste, jesiidide ja teiste vähemustega,
on genotsiid.
See on sama, mis toimus 200 aasta eest juutidega.
Dr Ahmed kuuleb ISIS-e julmustest.
ISIS tulistas lapsi ja teisi. Surnukehad pandi tänavale ritta
ja neist sõideti traktoritega üle omaste silme all.
Nad röövivad majadest naisi.
Kui peres on kolm tütart, viivad nad ühe minema.
Tuhanded jesiidid põgenesid ISISe eest mägedesse,
mis asuvad Sinjari linna lähistel.
Need kristlased leidsid peavarju katoliiklaste juures Erbilis.
Pered põgenesid, kui ISIS puhastas Mosuli kristlastest.
ISIS andis ultimaatumi.
Alternatiivid olid islam, kaitseraha, lahkumine või mõõk.
Nad raiuvad mõõgaga käsi ja päid maha.
Nii käituvad vaid metsloomad.
ISIS röövis mult kogu varanduse.
Sellelt naiselt võeti kunsthambad, abielusõrmus ja dokumendid.
Palusime, et võiksime maja- ja autopaberid kaasa võtta.
"Teil pole siin midagi", oli vastus.
ISIS leidis ühe kristlase kodust Mosulist kaks Uut Testamenti.
Ühel oli kaitsevärvi muster ja teise sees Ameerika lipp.
Teda süüdistati misjonärluses ja spionaažis.
ISIS pani ta musta nimekirja. Me ei avalda tema isikut.
"Hei, peatu! Tule tagasi! Oled kristlane."
Terroristid ütlesid mulle, et tapavad mu.
Vahel on surve ülevoolav.
Jeesus, päästa mind terroristide käest.
Anna neile andeks.
Nad ei teadnud, mida tahtsid, mida nad nõudsid.
Paljud kristlased tahavad lahkuda, kuigi on maa põliselanikud.
Nad paluvad abi USA-lt, ÜRO-lt ja paavst Franciscuselt.
Palume rahvusvaheliselt kogukonnalt toetust,
et nad näeksid, kuidas siin elatakse.
Kuhu minna, kui kõik on kaotatud?
Mitmed Erbili kirikud avasid uksed paljudele kristlastest põgenikele.
Nad tunnevad, et kirik on kutsutud hoolitsema põgenike perede eest.
Kurdsmani kirik muutis oma hoone tõeliseks pühamuks.
Hoone on inimeste jaoks.
Nii kristlased kui teised olid teretulnud.
Näitame, et me ei hooli, kas nad on kristlased, jesiidid või moslemid.
Nad on kõik inimesed,
kelle ISIS ja terrorirühmitused on kodust ära ajanud.
Seepärast tahtsime näidata,
et kristlastena armastame neid ja meil on rõõm neid teenida.
See mees viis mitme pere rühma Kurdsmani kirikusse.
Ütlen kõigi nimel, et pastor Majeed osutab Jeesuse armastust.
Linna teises servas, Ankawa A.O.G. koguduses,
räägivad pered ultimaatumist.
ISIS ütles, et kui me ei pöördu, peame valima surma või lahkumise.
Alternatiiv ei tulnud kõne alla.
Me pigem sureme, kui pöördume islamisse.
Jumal lõi meid kristlasteks. Me ei taha pöörduda.
Jumala vägi kaitseb ja kinnitab meid, et võiksime kristlasteks jääda.
Enamikul puudub tagasitee.
See politseinik põgenes oma pere ja 10-päevase lapsega.
Islamistid tahavad mind kinni võtta. Teiseks olen kristlane.
ISIS tahab mind kinni võtta. Tagasiteed pole.
Paljud rääkisid, et tahavad Iraagist lahkuda.
See on ainus lahendus.
Me ei saa kodudesse naasta ega ka siia jääda.
Tahame lahkuda. Isegi kui välisriigid meid kaitseksid, ei taha me jääda.
Põgenike saatus pole pikas perspektiivis veel selge.
Chris Mitchell, Erbil, Kurdistan
Järgmiseks: Tulevastel presidendivalimistel
katsevad paljud kandidaadid oma hispaaniakeeleoskust.
Kuidas paljud kandidaadid latiinode hääli püüavad?
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
USA presidendivalimised toimuvad 2016. a sügisel.
Evangeelsete usklike häälte püüdjad peavad pöörduma kirju rühma poole,
sest 25% evangeelsetest on vähemused nagu latiinod.
Jätkab Heather Sells.
Presidendikandidaadid hakkavad mõistma,
et inimgrupp, kelle hääli nad taotlevad, on muutumas.
Jeb Bush ja Mike Huckabee pöördusid sektori poole,
kelle mõjuvõim kasvab.
Ei saa eitada,
et nad on USA kiireimini kasvav üksikkogukond.
Valimisteni on kaua aega,
aga vabariiklaste kandidaadid meelitavad evangeelseid latiinosid.
Üks põhjus on nende kasvav arv.
Kampaaniajuhina ütleksin kandidaadile, et peame seal olema.
Nad meelitavad kristlikke latiinode teenistusi ja kogukondi.
kuna mõistavad, et nende hääled otsustavad valimised.
Mõned põhjused, miks latiinosid ei saa ignoreerida:
70 % USA täiskasvanuist väidab end kristlaseks.
25 % neist on evangeelsed usklikud, ja 11 % neist on latiinod.
Katoliiklaste seas on latiinosid isegi 34 %.
Evangeelsetel latiinodel on oluline roll,
kui järgmist presidenti valitakse.
Seitsmest kaalukeeleks olevast osariigist kolmes
on latiinode osakaal rohkem kui 15 %.
Pole ime, et kandidaadid lihvivad oma hispaanakeeleoskusi
ja rõhuvad usule.
Ma ei oska hispaania keelt.
Kuid räägin teiega ühist keelt. Räägin Jeesusest.
Ürituse korraldas Rahvuslik Latiino Kristlaste Juhtimiskonverents.
Neil on üle 40 000 liikmekoguduse.
Kogudused kasvavad kiiresti.
Nad osalevad üha enam poliitika- ja kultuuriküsimustes.
Ühendus julgustab kogudusi
korraldama valijate registreerumiskampaaniaid.
Latiinode valimisosalus on madal olnud.
See pole nii kõrge kui peaks, kuid on kõrgem kui varemalt.
Vabariiklane Mike Huckabee usub, et kristlased peaksid pidama
ühiskonnas mõju avaldamist oma vaimseks kohustuseks.
Inimeste kaasamine poliitikasse on raske olnud,
kuna nad ütlevad: " Minu kuningriik alles tuleb."
Kui latiinod liikvele saab, võivad nad mõjutada asju ja debatte.
Suurimaks mureallikaks on haridus ja tööhõive.
Rodriguez rõhutab elu väärtustamist, abielu,
usuvabadust ja immigratsiooni.
On raske valida kedagi, kes ei toeta immigratsiooniseaduse uuendamist.
Juhid hoiatavad, et immigratsiooni vastane jutt peletab paljud eemale.
On suur asi, kuidas see sõnadesse pannakse.
Ära siis üllatu, kui kandidaadid söövad rohkem tacosid,
räägivad immigratsiooniseaduse uuendamisest ja mõtisklevad,
mida usk tähendab ja miks see oluline on,
Heather Sells, Houston
Järgmiseks: suhtlusmeedias levib ohutuna näiv trend
CBN-i õpetuses "The Transforming Word"
lindistas Pat Robertson tervenduskirjakohti.
"Kõik, mis mu sees on, kiitku Issandat!
Ma ei unusta ainsatki tema heategu!
Ta annab andeks kõik mu ülekohtu, tema parandab kõik mu tõved.
Mu iga saab uueks nagu kotkal."
Pat Robertsoni uus DVD ja CD
"The Transforming Word" - Tervenemiskirjakohad.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Suhtlusmeedias levib fenomen nimega "Charlie Charlie Challenge",
mis kutsub pliiatsi ja paberiga välja Charlie-nimelist mehhiko deemonit.
Charlene Aaron küsis dr Bekkerilt Regenti Ülikoolis
uue veidruse ohtude kohta.
Miks ilming huvi pakub?
Piibli järgi on meid loodud Jumala häält kuulma.
Oleme üleloomulikud olendid.
Meile on antud nälg kuulda Jumala häält.
Selles vaakumis huvitab inimesi üleloomulikkus.
Kahjuks otsivad nad seda valest allikast.
Kas Piibli järgi on vale selles väljakutses osaleda?
Mõned piiblisalmid nimetavad seda "jäleduseks",
teised "põlastusväärseks".
Piibel ütleb selgelt, et küsida tuleb Jumalalt, mitte vaimudelt.
Mängus "Charlie Charlie Challenge" kutsutakse välja mehhiko deemonit.
Kas üksikuid deemoneid on võimalik välja kutsuda?
See ei käi nii. Kohe kui avad ukse valedele vaimudele,
võib mis tahes deemon sisse tulla. Deemon on langenud ingel.
Kohe, kui avaneb uks, võib mis tahes kuri vaim siseneda.
See on väga ohtlik.
Paljude sõnul suudavad vaimud pliiatseid liigutada.
Mida ütled skeptikutele,
kes ei usu, et väljakutse avab ukse kurjadele vaimudele?
Piibli ja koguduse ajalugu on selle suhtes väga selged.
Vaimumaailm on reaalsem kui maine maailm.
Kui avame uksed, võib mis tahes kurjus tulla ja rünnata,
ning negatiivselt mõjutada.
Oletame, et ühe noore sõbrad otsustavad selles kaasa lüüa.
Pärast kogeb noor patutunnetust või hirmu. Mis nõu annad?
Piibli järgi on Jumala valgus mis tahes pimedusest tugevam.
Soovitaksin hüüda Jeesuse ja Issanda nime poole.
Piibel ütleb, et Jumal tuleb ja ümbritseb meid nagu mäed.
Ta kaitseb meid kõige kurja, pimeduse ja häda eest.
Mis nõu annad lapsevanematele?
Vanemad peaksid lastega juba varases eas vestlema.
Tuleb hirmutamata selgeks teha, et vaimumaailm on reaalne
ja Jumal on meie kaitsja: tugevam, kui mis tahes kurjuse jõud.
Dr Corne Bekker, aitäh intervjuu eest!
Hirmuäratavad asjad. Kui tahad suhtlusmeediast julgustust,
külasta uudiste Facebooki lehte.
Lisa see meeldivate sekka ja jaga lugusid Jumala tööst,
mida Ta maailmas koguduse kaudu teeb.
CBN-i "The Transforming Word - Tervenemiskirjakohad"
on Pat Robertsoni uus DVD- ja CD-õpetussari.
Õpetan Kuningriigi printsiipe, mida Jumal mulle näidanud on.
Sari õpetab, kuidas Jumala Sõna võib elu muuta,
kuidas kogeda Jumala imelist Kuningriiki
ja kui väeline on kuulutada piiblisalme oma ja lähedaste elude üle.
Olen lindistanud valiku kirjakohti,
mida võid kuulata, pähe õppida ja valjult kuulutada,
et oma elus Jumala muutvat väge näha.
Pat Robertson lindistas tervenduskirjakohti.
"Issand, mu Jumal, ma kisendasin su poole
ja sa tegid mu terveks." Ps 30:2
Telli juba täna.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Indias otsib rahvas jahedust keset tapvat kuumalainet.
Kuumus on tapnud juba vähemalt 1400 inimest.
CBN-i katastroofiabi viib vett enamkannatanud aladele.
Kuumust jätkuvat veel mitu päeva. Palvetame India eest.
Nepaalis on sajad tuhanded pärast maavärinat endiselt koduta.
CBN-i katastroofiabi on seal ohvreid aidanud.
Nüüd teeb muret laste julgeolek. Jätkab Gary Lane.
Kuu pärast maavärinat on kodud endiselt varemeis ja elud purunenud.
15 kilomeetri kaugusel Kathmandust hiilib nälg ligi.
Nad anuvad abi.
CBN-i abitiimid läbivad rasketes oludes pikki vahemaid
ja toimetavad toitu, tekke, presentkatteid, vett ja muud vajalikku.
Abi on viidud juba rohkem kui 100 tonni.
Kui presentkatted, telgid, toit ja muu vajalik jagatud,
jäävad pikaajalised vajadused. Ühiskond tuleb üles ehitada.
Seda ei ehitata vaid tellistega. Ka elud tuleb taastada.
Kümned tuhanded on kaotanud lähedasi ja kogu varanduse.
Paljudel on traumad. Mõned kardavad uusi maavärinaid.
Muret teeb laste julgeolek.
Lapsi on nähtud võõraste seltsis ja kardetakse inimkaubandust.
Kristlikud teenistused rahastavad turvakodusid, et lapsi tänavailt päästa.
Maavärinas hukkus 8000 inimest. Tuhanded on kadunud.
Kardetakse, et tänavale satub üha enam vaeseid orbe.
Tulevikus on varasemast rohkem tänavalapsi.
Nepaali valitsus otsustas külmutada rahvusvahelised adopteerimised
kolmeks kuuks, sest kardetakse inimkaubandst.
Orbudele ja koduta lastele peavarju leidmine loob valitsusele lisasurvet.
CBN toimetab hädaabi
ning lubab aidata kogukondade ja inimelude ülesehitamisel.
Gary Lane, Kathmandu, Nepaal
Hea, et Operatsioon Õnnistus kohal on.
Aitäh vaatamast! Järgmise korrani! Jumal õnnistagu teid!
Tõlge: Monika Jaaguri